Tera Patrick

Biografija

Tera Patrik gimė Greit Folse, Montanos valstijoje. Jos motina kilusi iš Tailando, o tėvas – anglų-olandų kilmės kariuomenės gydytojas. Dar vaikystėje jos motina, negalėdama prisitaikyti prie vietinio klimato, paliko šeimą ir grįžo į gimtinę, tuo tarpu Tera su tėvu ir jaunesniąja seserimi persikėlė gyventi į San Franciską. Čia ją, sulaukusią 13, pastebėjo „Ford“ modelių agentūros atstovai ir pasiūlė darbą, o jau pirmoji Teros kelionė buvo į Tokiją. 
Ji priklausė agentūrai 5 metus, kol, sulaukusi 18, nusprendė tęsti mokslus. Tera įstojo į Boizio valstybinį universitetą Aidahe, kur ėmėsi studijuoti biologiją.  Po kurio laiko ji persikėlė į Kaliforniją ir savo studijas perkėlė į Santa Barbaros universitetą. 
Čia pinigų stygius vėl ją privertė prisiminti modelio darbą ir Tera tapo katalogų modeliu. Jos nuotraukos darėsi vis atviresnės, kol galiausiai 1999 metais sulaukė pasiūlymo filmuotis pornografinėse juostose  ir pasirašė sutartį su „Digital Playground“.
2002 metais ji nusprendė padaryti pertrauką savo karjeroje, nors sutartis su kompanija turėjo galioti dar 5 metus. Tais pačiais metais ji susipažino ir susižadėjo su muzikantu, vienu iš grupės Biohazard įkūrėju Evan Seinfeld, kurį pirmą kartą pamatė vaidinant HBO seriale „Ozas“. 
Kitais metais Tera grįžo į pornografiją, pasirašydama sutartį su kompanija „Vivid“. Šioje buvo numatytos sąlygos, kad Tera filmuojasi tik scenose su merginomis arba tik su Seinfeldu, už kurio 2004 metais ji ištekėjo.
2009 metais Tera nustojo filmuotis sekso scenose, tačiau kartais pasirodo pornografinėse juostose kaip kviestinė aktorė.
Viso jos filmografiją sudaro beveik 90 juostų.

Kita veikla

Tera yra plačiai žinoma ir už pornografijos pasaulio ribų.
1999 metų pabaigoje vedė savo internetinį pokalbių šou „The Tera patrick Show“, kuriame kalbino porno žvaigždes. Ji taip pat yra dalyvavusi Hovardo Šterno, Adam Carolla pokalbių laidose.
2000 metais Teros nuotraukos pasirodė „Playboy“, „Penthouse“ ir „Hustler“ žurnaluose. Vasario mėnesį ji buvo paskelbta Mėnesio mergina, o Metų merginos rinkimuose užėmė 2 vietą.
2002 metais ji pelnė „Hustler“ „Honey“ titulą.
2006 metų liepą Teros nuotrauka puošė žurnalo „FHM“ JAV leidimą. Tai buvo pirmas kartas, kai viršelyje buvo įdėta pornožvaigždės nuotrauka.
Tais pačiais metais žurnalui paskelbus 100 Seksualiausių pasaulio moterų sąrašą, Tera jame užėmė 57 vietą. Ji taip pat yra turėjusi savo skiltį „FHM“ žurnalo Jungtinės Karalystės leidime  ir Playboy TV instrukcijų šou „School of Sex“ dalyvaudavo kaip kviestinė ekspertė. 
2006 metais muzikos kanalas VH1 įtraukė ją į sąrašą „Top 40 Hottest Rockstar Girlfriends & Wives“.
Tera yra įkūrusi kompaniją „Teravision“ ir modelių agentūrą „The Tera Patrick Agency“.
2010 metais ji išleido biografinę knygą „Sinner Takes All“.
2010 metais ji vaidino Indonezijos siaubo filme „Rintihan Kuntilanak Perawan“ (Moaning of Virgin Ghost).
Terą taip pat galima išvysti grupės „Everlast” dainos „I Can’t Move” vaizdo klipe, o jos personažą – video žaidime „Backyard Wrestling 2“.

Šeima

2004 metais Tera ištekėjo už Evan Seinfeld. 2009 pora paskelbė apie išsiskyrimą, nors jiedu ir toliau liko verslo partneriais. 
2012 metų vasarį, būdama 35, susilaukė dukters Sophios Evelios Acostos su draugu Tony Acosta.